**Ալիսոն Քեննեդի** (**Էլիսոն Քեննեդի**, անգլ.՝ Alyson Kennedy, հունիսի 11, 1950(1950-06-11), Ինդիանապոլիս, ԱՄՆ), ամերիկացի քաղաքական և պետական գործիչ, Սոցիալիստական բանվորական կուսակցության անդամ, 2016 թվականի նախագահական ընտրություններին Սոցիալիստական բանվորական կուսկացությունից եղել է նախագահի թեկնածու։

Կենսագրություն
--------------

Բանվորական դասի ներկայացուցիչ Ինդիանապոլիսի բնիկ Ալիսոնը սկսել է մասնակցել Լուիսվիլում անցկացվող (Կենտուկի նահանգ) ԱՄՆ-ի սոցիալիստական շարժմանը։ Աշխատել է Ալաբամայի, Կոլորադոյի, Յուտայի և Արևմտյան Վիրջինիայի հանքերում։ 1977 թվականին Սոցիալիստական բանվորական կուսակցությունից առաջադրվել է Քլիվլենդի (Օհայոյի նահանգ) քաղաքապետի պաշտոնում՝ պայքարի մեջ մտնելով այդ պահին գործող Հանրապետական կուսակցության քաղաքապետ Ռալֆ Փերքի դեմ, հավաքել է 1225 ձայն և պարտվել դեմոկրատական կուսակցության ձախ թևի ներկայացուցիչ Դենիս Կուսինիչին։

1981 թվականին միացել է Ամերիկայի հանքագործների միավորմանը, 2004 թվականին դարձել Յուտա նահանգում անցկացվող գործադուլի առաջնորդներից մեկը, որի համար ենթարկվել է դատական հետապնդման։ 2000 թվականին առաջադրվել է ԱՄՆ Սենատում՝ որպես ընտրություններում «ներգրված թեկնածու» Միսսուրիի նահանգի նախկին նահանգապետ և թեկնածո Մել Կարնախանին մահվանից հետո։ Ներկայումս աշխատում է դերձակուհի։

2008 թվականի նախագահական ընտրություններում Սոցիալիստական բանվորական կուսակցությունից առաջադրվել է որպես ԱՄՆ փոխնախագահի թեկնածու (նախագահի թեկնածու՝ Ռոջեր Կալերո, իսկ որոշ նահանգներում՝ Ջեյմս Հարիս, քանի որ Կալերոն ուներ միայն գրին քարտ, բայց ոչ ԱՄՆ քաղաքացիություն), իրենց ընտրարշավի ընթացքում Կալերոն և Քեննեդին հատուկ ուշադրություն էին դարձնում երիտասարդ ընտրողների ձայներին։ Արդյունքում՝ Կալերոյի/Քեննեդիի ցուցակը ստացել է 5127 ձայն, իսկ Հարիս/ Քեննեդիինը՝ 2424 ձայն։

2016 թվականի փետրվարի 12-ին Սոցիալիստական աշխատավորական կուսակցության կողմից Քեննեդին առաջադրվել էր ԱՄՆ նախագահի պաշտոնում (փոխնախագահի պաշտոնում առաջադրվել էր Օսբորն Հարթը)։ Քեննեդին դարձել է երկրորդ կինը, որը Սոցիալիստական բանավորական կուսակցությունից առաջադրվել է նախագահի պաշտոնում (առաջինը Լինդա Յենսենն էր 1972 թվականին)։ Քեննեդին առաջադրվել է յոթ նահանգներում՝ Յուտա, Լուիզիանա, Կոլորադո, Մինեսոտա, Թենեսի, Վաշինգտոն և Նյու Ջերսի։

Ծանոթագրություններ
------------------

1. ↑  «Cleveland Election Upsets Perk»։ *Daytona Beach Morning Journal* **53** (238)։ October 5, 1977։ Վերցված է January 18, 2010
2. ↑  Erickson Tiffany (July 3, 2004)։ «Miners plan to return to their jobs»։ *Deseret News*։ Արխիվացված է օրիգինալից 2015-04-02-ին։ Վերցված է January 18, 2010
3. ↑  «INTERNATIONAL ASSOCIATION OF UNITED WORKERS UNION v. United Mine Workers of America, Dist. Court, D. Utah, Central Div. 2005»։ Վերցված է 2010-01-18
4. ↑  Sloca Paul (November 4, 2000)։ «State election officials seek to clarify Carnahan»։ *Southeast Missourian*։ 4A։ Վերցված է January 18, 2010
5. ↑  Russell Julia (October 24, 2008)։ «Airing 'Excluded' Third Party Views»։ *The Diamondback*։ Արխիվացված է օրիգինալից 2012-02-27-ին։ Վերցված է January 18, 2010
6. ↑
7. ↑  «Join the Socialist Workers Party 2016 US presidential campaign!»։ *The Militant*։ Վերցված է փետրվարի 13, 2016
8. ↑  Winger Richard (February 13, 2016)։ «Socialist Workers Party Announces National Ticket»։ Վերցված է փետրվարի 13, 2016
9. ↑  Powell Chris (2016-08-03)։ «Who is on the presidential ballot where?»։ Վերցված է 2016-09-09

Արտաքին հղումներ
----------------

* Prez candidate: Utah rejection rate of signatures for ballot ‘not credible’. *The Salt Lake Tribune* (անգլ.)
* «Рабочие ненавидят и Клинтон, и Трампа». Интервью с кандидатом в президенты США от Социалистической рабочей партии Элисон Кеннеди
* Американские президентские выборы 2016 года: три партии, два класса